2025. február 13-án benyújtott kereset – Bulkhead kontra EUIPO – Ubisoft Entertainment (WARDOGS)
(T-109/25. sz. ügy)
A keresetlevél nyelve: angol
Felek
Felperes: Bulkhead Ltd (Derby, Egyesült Királyság) (képviselő: D. Selmi ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Ubisoft Entertainment (Carentoir, Franciaország)
Az EUIPO előtti eljárás adatai
A vitatott védjegy bejelentője: a felperes
A vitatott védjegy: a WARDOGS európai uniós szóvédjegy bejelentése – 18 716 754. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO negyedik fellebbezési tanácsának 2024. december 10-én hozott határozata (R 1314/2024-4. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
vizsgálja meg a vitatott európai uniós védjegyet és rendelje el annak az összes olyan vitatott áru és szolgáltatás egésze tekintetében történő lajstromozását, amelyek tekintetében a lajstromozást megtagadták, nevezetesen:
9. osztály: a 9. osztályba tartozó összes áru, kivéve a napszemüvegeket; napszemüvegtartó tokokat, szíjakat és láncokat; díszmágneseket, hűtőmágneseket.
41. osztály: a 41. osztályba tartozó összes szolgáltatás;
az EUIPO-t kötelezze a költségek viselésére.
Jogalap
az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.
____________